Helsingin Messukeskus

pienoiskuva|upright=1.2|Messukeskuksen eteläinen sisäänkäynti.
pienoiskuva|Messukeskus, halli 7.
Helsingin Messukeskus on messu-, kokous- ja kongressikeskus ja Suomen suurin tapahtumajärjestäjä. Se sijaitsee Helsingin Itä-Pasilassa, Pasilan rautatieaseman ja Triplan läheisyydessä. Helsingin Messukeskus valmistui vuonna 1975 korvaten aiemmin käytössä olleen Messuhallin Töölössä.

 Historia 

pienoiskuva|upright=1.2|Presidentti Urho Kekkonen Helsingin kansainvälisen messukeskuksen avajaisissa vuonna 1975.

 1975–1999 
Vuonna 1919 perustettu Suomen Messut työllisti tammikuussa 1975 neljäkymmentä toimihenkilöä. Yhtiön toiminta siirrettiin tuolloin Mannerheimintien messuhalleilta Pasilaan rakennettuun Helsingin kansainväliseen messukeskukseen. Vanhat tilat jäivät Helsingin kaupungin urheilu- ja ulkoiluviraston käyttöön. Uusi messukeskus otettiin käyttöön helmikuussa, jolloin siellä järjestettiin rakennuksen vihkiäiset ja Vene-75-näyttely. Messukeskuksen ensimmäiset hallit nimettiin presidenttien mukaan. Korkeampi A-halli sai nimen Urho Kekkoselta ja suuri ja matala B-halli J.K. Paasikiven mukaan. Hallit suunnitteli Insinööritoimisto Bertel Ekengren Ky niin sanotulla avaimet käteen -periaatteella: projektiin kuului arkkitehti-, rakenne-, lvi- ja sähkösuunnittelu sekä rakennusurakointi. Messukeskus oli hänen ensimmäinen suurprojektinsa.

pienoiskuva|Vuoden 1975 Vene-tapahtuma
Vanhasta messuhallista periytyivät Kansainväliset messut ja Habitare, ja niiden täydennykseksi alettiin järjestää muitakin erikoismessuja. Messukeskuksen avajaisvuonna aloitettiin Elkom-elektroniikkamessut (Elkom 75) sekä Tekniset messut. Seuraavana vuonna esiteltiin vaatetusteollisuuden Vateva ja vuotta myöhemmin Matkamessut aloitettiin uudelleen. Vuonna 1979 kokeiltiin puutarhamessuja, myöhemmin aloittivat kenkä- ja laukkumessut sekä kodintekniikkamessut. Muita 1970-luvun messuja olivat muun muassa Kevätmessut, Lapsimessut, Helsingin kirjamessut, MP, FinnBuild ja Lääkäripäivät.

Vuonna 1983 avatun Kongressisiiven on suunnitellut arkkitehtuuritoimisto Ekholm & Syrjänen. Kolme vuotta myöhemmin avattiin kaksi lisähallia, jotka suunnitteli suunnittelutoimisto Tapio Korpisaari Oy. 1980-luvun lopulla aloitettiin kuljetusmessut, koulutusalan Educa-messut ja Lääketiede-messut.

Vuonna 1993 Messukeskuksessa vieraili vuosittain 720 000 kävijää. Pääsisäänkäyntiä laajennettiin vuonna 1995 (suunnittelija Parviainen Arkkitehdit Oy), seuraavana vuonna avattiin Talvipuutarha. Vuonna 1997 Messukeskuksen yhteyteen rakennettiin hotelli. Seuraavana vuonna uudistettiin Hallia 1.

 2000– 
Alkuvuonna 2000 Messukeskuksen A- ja E-hallien yhteyteen rakennettiin kaksikerroksiset lisäosat. Yhtiö suunnitteli myös uuden pysäköintitalon rakentamista. Messukeskuksessa kävi 1,1 miljoonaa vierailijaa. Seuraavana vuonna Helsingin Messukeskuksessa järjestettiin 57 eri alan messua tai näyttelyä ja kokouksia siellä pidettiin 1500. Messukeskukseen rakennettiin jälleen kaksi lisähallia. Seicon Oy:n suunnittelema Pysäköintilaitos valmistui vuonna 2003, uudet toimistotilat seuraavana vuonna ja uusia kokoustiloja sitä seuraavana vuonna. 

Pysäköintilaitosta korotettiin vuonna 2010. Monitoimihalli 7 valmistui kesällä 2011. Sen suunnitteli Davidsson & Tarkela Architects.

Kesällä 2013 Messukeskus uudisti Galleria-aulatilan ravintoloineen ja pohjoisen sisäänkäynnin. Promenadia muistuttavan Galleria-käytävän varrella oli erilaisia ravintoloita ja sen kattoon ripustettiin Stefan Lindforsin teos Emys II. Tilasuunnittelusta vastasi dSign Vertti Kivi & Co. Uutena tiloihin tuotiin messujen mukaan muutettava valaistus. Moottoripyörämessujen valaistus on punaista ja oranssia, kun taas Venemessujen tunnelma luodaan sinisen sävyillä. Syyskuussa Helsingin Messukeskus lyhensi nimensä Messukeskukseksi. 

Hotellisaneeraus ja ravintolamaailman uudistus valmistui vuonna 2018, jolloin avattiin myös uudistettu Talvipuutarha nimellä Valo.

Covid-19-pandemian vuoksi messutoiminnalta suljettuun Messukeskukseen avattiin helmikuussa 2021 Padel Messukeskus -niminen väliaikaiseksi tarkoitettu padelkeskus, jossa oli 13 pelikenttää.[https://www.sttinfo.fi/tiedote/paakaupunkiseudun-uusin-padel-keidas-avautuu-messukeskukseen-pasilaan?publisherId=1811&releaseId=69900853 Pandemia aiheutti useita rajoituksia, esimerkiksi tammikuussa 2022 sisätiloihin suunnitellut yleisötilaisuudet kiellettiin.

Vuonna 2023 Messukeskukseen avattiin BÖLE Arena & Club -konserttiareena, jossa on 4000 paikkaa. BÖLE käyttää olemassa olevia hallitiloja, joita voidaan käyttää konserttien lisäksi edelleen muihinkin tapahtumiin.

Vuonna 2025 Messukeskus julkisti tiedon, että Messukeskus laajentuu Solar-nimisellä tapahtumatilalla. Noin 1 500 neliömetrin rakennus rakennetaan Messukeskuksen pääsisäänkäynnin edessä olevalle Messuaukiolle. Tilan rakentaminen alkaa keväällä 2026 ja sen arvioidaan olevaan valmis syksyllä 2027. Investointi maksaa noin 20 miljoonaa euroa. 

 Toiminta 
Helsingin Messukeskuksen omistaa Suomen Messut Oyj, joka vuokraa tilojaan myös muille tapahtumanjärjestäjille. Tiloihin kuuluu seitsemän hallia, 40 kokoustilaa, 21 ravintolaa sekä tapahtumahotelli ja pysäköintitalo. Rakennuksen kokonaispinta-ala on noin 272 000 neliömetriä. 

 Tapahtumia  
Helsingin Messukeskuksessa järjestetään messuja, kokouksia, kongresseja, juhlia ja muita tapahtumia. Keskuksessa järjestetään vuosittain noin kuusikymmentä eri alojen messutapahtumaa ja noin 1 500 tilaisuutta. Tapahtumiin osallistuu vuosittain noin 8 000 yritystä ja noin miljoona kävijää. Yleisölle järjestetään muun muassa harrastuksiin, sisustamiseen, terveyteen, muotiin, hyvinvointiin ja liikuntaan liittyviä tapahtumia. Niiden lisäksi järjestetään myös eri toimialoihin liittyviä ammattitapahtumia.

 Messukeskuksen itse järjestämiä tapahtumia 

FinnBuild
Habitare
Helsingin Kirjamessut
Kuljetus-Logistiikka
Lääkäripäivät
Matkamessut 
Teknologia
I love me
Vene Båt -messut

 Muita suomalaisia tapahtumia Helsingin Messukeskuksessa 

American Car Show
Assembly kaksi kertaa vuodessa
Kennelliiton Koiramessut (aiemmin Voittaja)
lääketieteen alan tapahtumat kuten Farmasian Päivät, Eläinlääkäripäivät ja Operatiiviset Päivät
Nordic Business Forum 2014–2019, 2022–
Ropecon
Slush 2014–2019, 2021–

 Kansainvälisiä tapahtumia 
Business Finlandin 2010-luvulla tekemän selvityksen mukaan kansainväliset kongressivieraat jättävät pääkaupunkiseudulle noin 1 500 euroa. Keskimääräiseen turistiin verrattuna määrä oli noin viisinkertainen.

ETYK-kokous 1992
 Maailman diabeteskongressi 1997
 Maailman Voittaja 1998 -koiranäyttely
 EU-huippukokous 1999
 Worldskills Competition Helsinki 2005
 ASEM 6 Summit-kokous 2006
Eurovision laulukilpailu 2007 -tapahtuman mediakeskus ja UITP-joukkoliikennekongressi, 2007
 ETYJ-kokous 2008 
 Kirjastokongressi WLIC 2012
 10th ITS European Congress for intelligent transport systems ja FCI World Dog Show -koiranäyttely, 2014
 Gymnaestrada-voimistelufestivaali 2015
 Jehovan todistajien kansainvälinen konventti ja ESHRE, lisääntymislääketieteen kansainvälinen kongressi, 2016
Allergiakongressi EAACI, lääketieteen ammattilaisten koulutuskongressi AMEE 2017, EU:n Smart Regions Conference, maanmittauslaitoksen FIG 2017, glaukoomakongressi WGC-2017 ja Worldcon 2017, 2017
Euroopan kansanpuolueen puoluekokous 2018https://helsinki2018.epp.eu/fi/ 
SETAC Society of Environmental Toxicology and Chemistry, EAIE 2019 European Association for International Education ja EuroSpine The Spine Society of Europe, 2019
The HIMSS & Health 2.0 European Conference 2019–2020
Kriittisen viestinnän maailmankonferenssi CCW 2023 Critical Communications World
Maailman kiertotalousfoorumi 2023, WCEF 2023 The World Circular Economy Forum
Hammaslääketieteen Euroopan kongressi ESE 2023
Iäkkäiden potilaiden hoitoon keskittyvä EuGMS 2023
Muistijärjestöjen AEC 2023 Alzheimer Europe -kongressi
Jehovan todistajien suurtapahtuma konventti
 Neurologian Euroopan kongressi EAN 2025 ja EAN 2025
 Sairaanhoitajien maailmankongressi ICN 2025
 Aivohalvaustutkijoiden kongressi ESOC 2025
 Palliatiivisen hoidon kongressi EAPC 2025
 Hätäpalveluiden kehittämisen ja turvallisuusalan teknologioiden kongressi EENA 2025
 Lasten ruoansulatuselimistön hoitoon keskittyvä kongressi ESPGHAN 2025

 Merkittäviä konsertteja 

 Bay City Rollers, 1975
 David Bowie, Frank Zappa,  Dr. Feelgood, 1976
 Pat Boone, 1977
 Rainbow, 1981
 Whitesnake & Ozzy Osbourne, Frank Marino, 1983
 Gary Moore, 1987
 Yngwie Malmsteen, 1988
 Suzanne Vega
Idols-kilpailun 1. tuotantokauden finaali, 2004
 Summer Sound Festival, 2012–
 Armin van Buuren, 2014
 Mamma Mia! -musikaali, 2018
 We Will Rock You -musikaali, 2020

 Talousvaikutus 

Messut ovat osa tapahtuma-alaa. Elinkeinoelämän tutkimuslaitos Etlan mukaan tapahtuma-ala tuotti vuonna 2019 vähintään 1,2 prosenttia Suomen bruttokansantuotteesta, alan liikevaihto oli 2,35 miljardia euroa. Messut toivat järjestämispaikkakunnille 553 miljoonan euron tulot. Vuonna 2023 tapahtuma-alan liikevaihto oli yli 2,8 miljardia euroa ja messujen talousvaikutus Suomessa oli 324 miljoonaa euroa. Helsingin Messukeskuksen talousvaikutus oli määrästä yli puolet. Vuonna 2024 Messukeskus toi pääkaupunkiseudulle tuloja noin 245 miljoonan euroa ja työllisti 3335henkilötyövuoden verran.

Messu- ja tapahtumajärjestäjät ry on tilannut Taloustutkimukselta selvityksiä messujen paikallisesta vaikutuksesta useana peräkkäisenä vuonna. Vuonna 2020 messujen järjestämispaikkakunnille tuomat tulot romahtivat koronapandemian vuoksi 80 prosenttia. Laskelma ei huomioi messuilla tehtyjä kauppoja, vaan tapahtumien pääsymaksut sekä niiden yhteydessä ravintoloista, kahviloista, hotelleista, kauppaostoksista ja liikkumisesta syntyneet kulut.

Messukeskuksessa järjestettyihin kongresseihin osallistuu vuosittain myös tuhansia ulkomaalaisia. Keskimääräinen ulkomaalainen kongressivieras tuottaa Suomelle noin 2000 euron tulot. Kesällä 2017 Messukeskuksen kansainvälisiin kongresseihin osallistui noin 20 000 kävijää, ja messujen talousvaikutus Helsingin seudulle oli 40,5 miljoonaa euroa. Vuonna 2025 Messukeskus järjestää kahdeksan suurta kansainvälistä kongressia, joita ovat esimerkiksi hoitotyöhön keskittynyt ICN ja neurologian alan EAN. Kongresseihin osallistuu yhteensä noin 25 000 kansainvälistä vierasta, ja he tuovat seudulle on yli 51 miljoonan euron tulot.

 Vastuullisuustyö ja -tavoitteet 
pienoiskuva|Aurinkopaneeleita Messukeskuksen hallin katolla.
Helsingin Messukeskuksen tavoite on olla 100-prosenttisesti hiilineutraali vuonna 2029. Tähän se pyrkii muun muassa tehokkaalla jätteiden käsittelyllä ja kierrätyksellä, vähentämällä energiankäyttöä, kasvattamalla uusiutuvan energian osuutta ja hyödyntämällä hiilineutraaleja vaihtoehtoja, minkä lisäksi vastuullisuutta painotetaan hankinnoissa. 

Messukeskus on sitoutunut tunnollisesti Elinkeinoelämän energiatehokkuussopimukseen vuodesta 2008 lähtien. Tunnustuksena pitkäjänteisestä toiminnasta Energiavirasto ja Motiva palkitsivat Messukeskuksen vuonna 2017 energiaviisaana tapahtumatalona.

Esimerkkejä kestävistä valinnoista:
Vuonna 2009 Messukeskus sai ympäristöjärjestelmälleen ISO 14001 -ympäristösertifikaatin ensimmäisenä suomalaisena tapahtuma-alan toimijana.
Helen Oy ja Messukeskus avasivat syksyllä 2019 aurinkovoimalan. Messukeskuksen hallien katoille asennettiin 1 589 aurinkopaneelia. Voimalan vuosituotos on noin 445 MWh.
Messukeskus-hotelli Holiday Inn Helsinki – Expo hyödyntää jäähdytyksessään kaukokylmää.
Messukeskuksen hallit lämmitetään maalämmöllä.
Syksyllä 2018 Messukeskus liittyi Helsingin kaupungin ja elinkeinoelämän Ilmastokumppanit-verkostoon. Nykyisin Kestävyyskumppanit-nimeä käyttävän verkoston tavoitteena on hiilineutraali ja sosiaalisesti ja taloudellisesti kestävä Helsinki.

Lähteet

 Aiheesta muualla 

 Messukeskuksen kotisivut ja tulevat tapahtumat
 Helsinkiopas – Messukeskus
 Suomen messu- ja somistusalan liitto

Luokka:Messukeskukset
Luokka:Kongressikeskukset
Luokka:Helsingin rakennukset ja rakennelmat
Luokka:Itä-Pasila